《北邙山》
明代·董文骥

陟彼北邙山，累累满昔贤。松柏摧为薪，原陵犁为田。

石马卧秋草，玉鱼出下泉。而况洛城内，歌舞化寒烟。

燕赵有佳人，蓬莱有神仙。一笑轻千金，一丸驻万年。

作者简介：明末清初江南武进人，字玉虬，号云和、易农。顺治六年进士。官御史，敢直言。康熙初迁甘肃陇右道。旋得还。诗有名。晚年家居，颇留意推挽后学。有《微泉阁集》。